Tomislav Ivančić

Mons. Dr. Tomislav Ivančić (* 30. november 1938, Davorhttp://de.academic.ru/dic.nsf/dewiki/670644 http://www.savjest.com/duznosnici1.php?s_osoba_id=6407 – † 17. február 2017, Záhreb, Chorvátsko) bol chorvátsky kňaz, spisovateľ, univerzitný profesor, zakladateľ hagioterapie http://www.vjera.pondi.hr/hagioterapija.htm  a predseda Centra pre duchovnú pomoc.

 Zo života 
Tomislav Ivančič sa narodil roku 1938 v Davore v Chorvátsku. Po filozofických a teologických štúdiách v Záhrebe a Ríme bol roku 1966 vysvätený za kňaza záhrebskej arcidiecézy. Po tom čo získal doktorský titul na pápežskej univerzite Gregoriáne obhajobou dizertačnej práce na tému „Beznáboženské kresťanstvo u D. Bonhoefera“, sa vrátil roku 1971 do Záhrebu, aby pôsobil ako profesor na teologickej fakulte Záhrebskej univerzity. Stal sa vedúcim katedry fundamentálnej teológie  a spolupracovníkom a členom mnohých redakcií domácich i zahraničných časopisov a členom Zväzu chorvátskych prekladateľov.

Jeho oblasť bádania zahŕňala filozofiu, teológiu a literatúru, najmä však duchovnú dimenziu človeka, kde odkrýval možnosti novej evanjelizácie, ako aj potrebu rozvíjania duchovnej terapie, ktorá je popri somatickej a psychiatrickej terapii nenahraditeľná pri celkovej liečbe človeka, a to najmä v oblasti duševnej patológie a závislostí. Za týmto účelom rozvinul metódu hagioterapie a roku 1990 založil Centrum pre duchovnú pomoc, ktorého bol predstaveným.

Od roku 1972 pôsobil ako katechéta študentov a zakladateľ modlitbového hnutia v chorvátskej cirkvi. Bol zakladateľom spoločnosti „G-Wort“ (Zajednica Molitva i Rječ, MiR) a zároveň vedúcim početných seminárov pre duchovnú obnovu vo vlasti i v zahraničí. Od roku 1983 bol kanonikom dómskej kapituly.

V poslednej dobe svojho života viedol vo vlasti i v zahraničí prípravu odborníkov pre duchovnú pomoc a vedúcich evanjelizačných seminárov.
Jeho odborné články vychádzajú v mnohých domácich i zahraničných časopisoch, mnohé knihy od neho sú preložené do cudzích jazykov a v nich i vydané.

Od roku 1998 do 2001 bol dekanom katolíckej teologickej fakulty Záhrebskej univerzity a roku 2001 ho zvolili za rektora tejto univerzity. V roku 1994 ho pápež Ján Pavol II. vybral za člena medzinárodnej teologickej komisie, ktorej vtedy predsedal vtedajší prefekt Kongregácie pre náuku viery, Joseph Ratzinger. Zomrel 17. februára 2017 v 78. roku života a v 51. roku kňazstva.

 Bibliografia 
Napísal desiatky kníh, z ktorých takmer polovica bola preložená do cudzích jazykov a niekoľko vydaných len v cudzích jazykoch. Bol tiež členom Spoločnosti chorvátskych literárnych prekladateľov, redaktorom a spolupracovníkom vo veľkom množstve domácich a zahraničných katolíckych časopisov a zakladateľom vydavateľstva Teovizija . Ivančićova bibliografia do roku 2010 vyšla v zborníku diel: Teologijom svjedočiti i naviještati (2010) Kovač, Tomislav, Murić, Branko (prir.), Bibliografija radova Tomislava Ivančića (Bibliographia operum Tomislav Ivančić),u: Teologijom svjedočiti i naviještati. Zbornik radova u čast profesoru emeritusu Tomislavu Ivančiću (Theologia testimonum dicere et nuntiare. Miscellanea in honorem professoris emeriti Tomislav Ivančić), Tanjić, Željko, Kovač, Tomislav, Murić, Branko (ur.). Zagreb: Kršćanska sadašnjost, 2010. str. 927-944.

 Slovenské a české preklady 
 Bdejte a modlite sa!, Združenie JAS, 1993, ISBN 80-900548-9-7
 Vnútorné oslobodenie a uzdravenie. Východisko šťastného života, Združenie JAS, 1993, ISBN 80-967099-3-3, 1996, 2001 
 Poď za mnou. Stretnutie s Ježišom Kristom na Krížovej ceste, Združenie JAS, 1994, ISBN 80-967099-0-9, 1995 - ISBN 80-88795-03-6, 1997 - ISBN 80-88795-29-X
 Bděte a modlete se!, Matice cyrilometodějská, 1995
 Život ze síly Ducha a modlitby. Prohlubující seminář obnovy v Duchu svatém, Matice cyrilometodějská, 1995, 2005 - ISBN 80-7266-214-7
 Za lepší svet.., Združenie Jas, 1996, ISBN 80-88795-10-9
 Zůstaňte ve mně, a já ve vás, Matice cyrilometodějská, 1996,
 Uzdravovanie v modlitbe, Združenie JAS, 1998, Podľa seminárov Prof. Dr. Tomislava Ivančića zostavila Andrea von Rechbergová, ISBN 80-88795-49-4
 Chcem vás naučiť modliť sa, Združenie JAS, 2000, ISBN 80-89219-05-5
 Vezmi svůj kříž a následuj mě, Paulínky, 2004, ISBN 80-86025-66-7, 2016 - ISBN 9788074502026
 Uzdravenie skrze odpustenie, Združenie JAS, 2012  
 Je krásne, že si!, Združenie JAS, 2013

 Diskografia 
V 60. rokoch Tomislav Ivančić nahral v Taliansku tri CD s piesňami v chorvátskom jazyku. Vzhľadom na vzácnosť edícií a vtedajšiu prax mnohých vydavateľstiev neuvádzať rok, nie je zatiaľ presný rok vydania týchto gramofónových platní datovaný.

 Zašto, O Bože - Ivan-Ivica Percl, Tomislav Ivančić, Glas Koncila CD 01-01, 2001, CD, hovorené slovo
 Marijin Križni Put, Teovizija , 2003, MC, hovorené slovo
 Susret sa Smislom. Meditacije Tomislava Ivančića, Teovizija , 2003, CD, hovorené slovo
 Duhovne vježbe. Duhovno preobraziti čovjeka i društvo, Udruga Radio Marija, 2005, CD
 Snaga Duhovne Dimenzije, Teovizija, 2006, 5 Cd
 O krščanski meditaciji, Turno, 2018, CD

 Referencie 

 Externé odkazy 
 Dielo - knjiga.hr chorvátsky

Kategória:Chorvátski rímskokatolícki kňazi
Kategória:Chorvátski spisovatelia
Kategória:Kresťanskí spisovatelia
Kategória:Chorvátski pedagógovia
Kategória:Katolícki teológovia 20. storočia
Kategória:Katolícki teológovia 21. storočia